VPRAŠANJE:

Ali bo naročnik podaljšal rok oddaje ponudbe, ker od 05..12.19 do danes 09.12.19 še ni objavil razpisne dokumentacije?

ODGOVOR:

Naročnik ne bo podaljšal roka za oddajo ponudb.

VPRAŠANJE:

Na podlagi dejstva, da še vedno niste objavili popisov, ki bodo po vsej verjetnosti zelo obsežna vas pozivamo, da to storite nemudoma saj rok oddaje teče, bližajo se tudi prazniki za katere smo tudi ponudniki upravičeni do dopusta. Že zdaj vas pozivamo da podaljšate rok za oddajo ponudbe!

ODGOVOR:

Naročnik ne bo podaljšal roka za oddajo ponudb.

VPRAŠANJE:

Prosimo, da spremenite referenčne pogoje na obdobje od 1.1.2013 dalje

ODGOVOR:

Naročnik ne bo spreminjal referenčnih pogojev.

VPRAŠANJE:

Gospodarski subjekti lahko izpolnjujejo pogoje z enim (1) do največ tremi (3) referenčnimi. Na katero točko se nanaša navedba?

ODGOVOR:

Navedba »Gospodarski subjekti lahko izpolnjujejo pogoje z enim (1) do največ tremi (3) referenčnimi posli« se nanaša na 3.2.3.1. (tehnična in strokovna sposobnost – ponudnik) in sicer točka 2., 3., 4., 5.

Pri 3.2.3.3. (vodja gradnje) se spremeni opomba v točki 5, tako da glasi »Gospodarski subjekti lahko izpolnjujejo pogoje z enim (1) do največ tremi (3) referenčnimi posli.«

VPRAŠANJE:

Kaj za naročnika pomeni izvedel in zaključil referenčni posel? Se dela, ki so se začela pred obdobjem 1.1.2014 in zaključila po 1.1.2014 ne upoštevajo?

ODGOVOR:

Ponudnik mora izkazati referenco, ki je izvedena in zaključena v obdobju od 1.1.2014 dalje.

Skladno z določili RD - Naročnik bo kot ustrezno referenco ponudnika za predmetni pogoj upošteval tudi gradnjo objekta brez pridobljenega dovoljenja za začetek uporabe objekta, če je objekt dokončan (vsaj prevzemni zapisnik) in dovoljenje za začetek uporabe objekta ni bilo pridobljeno iz vzrokov, ki niso na strani ponudnika.

Izvedba pomeni izvedbo gradbenih in drugih del (v kar se ne šteje izvedba zgolj posameznih del v okviru gradnje objekta) in sicer: gradnje novega objekta (v kar se ne šteje dozidava ali nadzidava) ali rekonstrukcije objekta ali nadomestne gradnje.

VPRAŠANJE:

Spoštovani,
prosimo, da zaradi obširnosti razpisa in zaradi dejstva, da prihajajo božično novoletni prazniki, ki nam bodo odvzeli skoraj 2 delovna tedna za pripravo ponudbe zaradi odsotnosti dobaviteljev in potencialnih podizvajalcev, podaljšate rok za oddajo ponudbe najmanj za 14 dni.

ODGOVOR:

Naročnik ne bo podaljšal roka za oddajo ponudb.

VPRAŠANJE:

Naročnik je v popisu del za padavinsko vodo, v zavihku 14Sib, "Cesta dveh cesarjev (faza 1), v Šifri postavke 1.0, PRIPRAVLJALNA DELA, 572-1302, v stolpcu A pod šifrant 1302 "Nadzor pristojnih služb ostalih komunalnih vodov na območju." za Enoto podal m in sicer 1050,00m.
Ali je napaka in bi moral naročnik količino podati v urah, tako kot je v vseh ostalih zavihkih?

ODGOVOR:

Ne gre za napako – tudi dolžina je ustrezna. Popis za območje 14 ni izdelan po enotnem šifrantu, tako kot ostali popisi del.

VPRAŠANJE:

V razpisu imate na koncu specificirane zahtevane tehnične karakteristike za material, ki so drugačne od tehničnih karakteristik v posameznih Excelovih datotekah. Prav tako je navedba zakonov na katere se nanašajo določene zahteve zastarela.
Prosimo, da nam pojasnite katerih tehničnih smernic oz. zahtev se moramo držati ali popravite oz. poenotite popise.

ODGOVOR:

V popisih del za vodovod mora ponudnik ne glede na obliko zapisa ponuditi enoten material, ki ga navede tudi v Prilogi 20. Pri pregledu posameznih popisov del, je naročnik tudi ugotovil navajanje neveljavne zakonodaje, zato se objavlja popravek Priloge 20, katere vsebino morajo ponudniki (kot smo že navedli) upoštevati pri vseh popisih del.